***Компанийн 2016 оны***

***үйл ажиллагааны болон санхүүгийн***

***тайланд өгсөн ТУЗ-ийн дүгнэлт***

***2016 оны хувьд үйл ажиллагаа болон орлого үр дүнгийн тайлангийн тухайд:***

1. **Үйл ажиллагааны тайлангийн тухайд:**

Бид үйл ажиллагаагаа хуучин хэвээрээ гүйцэтгэх захирал, нягтлан бодогч, нярав, 3 манаач гэсэн үндсэн 6 орон тооны ажилчидтайгаар явуулсан. Ноос угаах цехийн хувьд 2016 онд өнгөрсөн жилтэй харьцуулбал нийгэм, эдийн засаг болон бусад хүчин зүйлээс шалтгаалан харьцангуй бага ажилласан.

1. **Санхүүгийн тайлангийн тухайд:**

Ноос угаасан орлого нь цэвэр дүнгээрээ 55,391.0 мянган төгрөг. Үйл ажиллагааны зардалийн дүн 106,720.9 мянган төгрөг. Ингээд үйл ажиллагааны алдагдалын дүн 51,329.0 мянган төгрөгт хүрсэн.

Үйл ажиллагааны зардлын дүнг нарийвчлан тоочвол:

|  |  |  |
| --- | --- | --- |
| ***Д/д*** | ***Зардлын нэр*** | ***Мөнгөн дүн (мянган төгрөгөөр)*** |
| 1. | Борлуулсан бүтээгдэхүүний өртөг | 38,937.6 |
| 2. | Цалингийн зардал | 28,182.3 |
| 3. | Нийгмийн даатгалын шимтгэл | 3,162.1 |
| 4. | Газрын төлбөр, ҮХХАТ | 6,665.3 |
| 5. | Бичиг хэргийн зардал | 204.4 |
| 6. | Шуудан холбооны зардал | 70.8 |
| 7. | Ашиглалтын зардал | 16,572.9 |
| 8. | Элэгдлийн зардал | 12,153.6 |
| 9. | Шатахууны зардал | 120.0 |
| 10. | Зар сурталчилгааны зардал | 259.1 |
| 11. | Тээврийн зардал | 362.1 |
| 12. | Засварын зардал | 30.5 |
| 13. | Нийт зардлын дүн | 106,720.9 |

1. **Үйл ажиллагааны дүнд үүссэн богино хугацаат авлага өглөгийн тухайд:**

Аж ахуй нэгжийн орлогын албан татварын авлага- 2,360.5

Их Эргэлт ХХК-аас авах дулааны авлага 2014 – 2,108.4

Нэмэгдсэн өртөгийн албан татварын авлага- 226.1

Ус ашигласны төлбөрийн өр- 128.8

**2016 оны төлөвлөсөн ажлуудаас**

1. Их Эргэлт ХХК-тай холбоотой шүүхийн асуудал Нийслэлийн шүүхийн шийдвэр гүйцэтгэх газрыг дахиад анхан шатны шүүхэд дуудлаа. Одоо ингээд 3 дахь удаа болж байна. За тэгээд эхний зорилго маань биелээгүй учраас дараа дараагийн асуудлууд биелэгдэх боломжгүй болсон.
2. Их Эргэлт ХХК-ийн нэхэмжлэлтэй шүүхийн зарга 2011 оноос хойш одоог хүртэл дуусаагүй хэвээр байна. Нийслэлийн Шүүхийн шийдвэр гүйцэтгэх газрыг шүүхэд өгсөн асуудал олон удаа давтагдсан байдалтай байна. Иймээс Их Эргэлт ХХК нь байр чөлөөхгүй, энэ хугацааны түрээсийн төлбөрөө төлөхгүй шүүхдсэн байдал хэвээр байна. Мөн 2014 оноос эхлэн дулааны төлбөрөө төлөхгүй болсон. Дулааны авлага 2,108,350 төгрөгт хүрсэн.

Энэ жилийн хувьд өмнөх жилтэй харьцуулбал үр дүн бараг адилхан 51 сая төгрөгний алдагдалтай ажилласан байна.

2016 оны хувьд орлого олоход их хүндрэлтэй байсан. Усны гэрээ хийхэд УСУГ-аас заавал бэлэн мөнгө заавал барьшуулахыг шаардах болсон. Ус ашиглах зөвшөөрөл, гэрээ, татвар зэрэг тооцоологүй зардлууд маш их гарч байна. Жил бүр бохир усны үнэнд төлөх мөнгө нэмэгдэж байна мөн сувгийн цэвэрлэгээний зардал, шүүр шүүлтүүрийг солих гэх мэт ихэээхэн хэмжээний зардал гарч байна.

2016 он дэлхийн зах зээл дэх малын гаралтай түүхий эдийн үнэ унасан, жишээлбэл хонины арьс үнэгүй болж худалдан авагчгүй болсон. Ноос ноос угаах үйл ажиллагаа хумигдсан ч бид сайн ажиллаж тухайн жилдээ бага сага ноос угааж, орлогоо таслахгүй ажиллаа.

Өөрчлөлт шинэчлэлт хийх эрмэлзэлтэй, зах зээлийн хүндрэлтэй нөхцөлд үйлдвэрлэл явуулах боломжийг бүрдүүлж чаджээ. Иймд 2017 оны 03-р сарын 03-ны өдөр хуралдсан ТУЗ-ийн хуралдаанаар нөхцөл байдлыг харгалзан үзэж “Монгол Шир” ХК-ийн 2016 оны үйл ажиллагааны болон санхүүгийн тайланд сайн ажилласан гэсэн дүгнэлтийг өгч байна. Энэхүү дүгнэлт нь 2017 оны 03-р сарын 03-ний өдрийн тоот ТУЗ-ийн тогтоолын 01 тоот хавсралт болно.

**МОНГОЛ ШИР ХУВЬЦААТ КОМПАНИ**

**ТӨЛӨӨЛӨН УДИРДАХ ЗӨВЛӨЛ**